**Benny Lennartsson** (født 14. desember 1942 i Örebro, Sverige) er en tidligere fotballspiller og trener for flere norske fotballklubber, inklusive Start og Viking FK. I norsk fotball er Lennartsson mest kjent for sine perioder i Viking (1988-1991 og 2000-2002). Viking tok i disse periodene ett seriemesterskap (1991) og to cupgull (1989, 2001). I 1991 og 2000 fikk han også Kniksenprisen som årets trener i Norge. Lennartsson har i tillegg vært trener/manager i Sverige, Danmark, England og Sveits. I mars 2010 ble han engasjert som assistent for landslagssjef Sven-Göran Eriksson i Elfenbenskysten. Benny er en meget karismatisk og engasjert trener.

Klubbfotball
------------

### Örebro SK

Våren 1968 var Lennartsson med (som angriper) på en av de beste sesongstartene for den svenske klubben, med fem strake seire, en uavgjort og nok en seier, på de syv første kampene. Det første tapet kom først i den 8. serierunden, men Örebro SK avsluttet ikke like sterkt, og tok kun tre poeng på de fem siste kampene.

Trenerkarrière
--------------

### Örebro SK

Lennartsson ble trener for sin gamle klubb som han spilte i, i 1975. Han var trener der i 2 sesonger, med 52 kamper spilt, og Örebro SK vant 15 av disse.

I den første sesongen (1976) med Lennartsson som trener, fikk Hasse Borg sitt gjennombrudd som spiller, og etablerte seg på det svenske landslaget. Örebro SK endte som nr. 5 i serien. Året etter startet dårlig for laget, og mot slutten av sesongen truet nedrykk. Først i siste serierunde, klarte laget å redde plassen i Allsvenskan for neste sesong. Örebro SK fikk heller ingen bra sesong i 1978. Laget lå nederst på tabellen, og var på det beste nr. 11. I siste serierunde ble nedrykket et faktum, noe som også resulterte i Lennartsson siste sesong som trener der.

### IFK Sundsvall

I 1979 overtok Lennartsson overtok trener for IFK Sundsvall i deres retur til Allsvenskan etter nedrykket i 1977.

### Viking FK

Lennartsson overtok som trener i 1988 etter Svein Kvia. Stavanger-klubben var da i norsk 2. divisjon (nåværende 1. divisjon), og hadde endt som nr. 8 i sesongen 1987. Under Lennartssons ledelse vant Viking 2. divisjon avdeling A etter å ha scoret det avgjørende målet på overtid borte mot Vard i Haugesund. Laget kunne dermed vende tilbake til den øverste nivået i norsk fotball to år etter nedrykket i 1986. Samme år kom Viking til 4. runde i cupen.

I 1989 hadde Viking en bra sesong og avsluttet som nr. 6 i serien, men opprykket ble kronet med å vinne cupen da Viking slo Molde 2–1 i finalen.

I sesongen 1990 forbedret Viking seg noe, men ble allikevel bare nr. 5 i serien som Rosenborg vant. Trønderlaget vant også cupen, mens Viking røyk ut i 4. runde. Viking deltok også i Cupvinnercupen, men røk ut i 1. runde.

Sesongen 1991 hadde flere minnerike oppgjør. Viking slo Lillestrøm SK 2-1 borte allerede i 2. runde, fortsatte med å ta poeng i en målløs kamp mot Rosenborg borte i 4. runde, før siddissene slo Brann 2-1 på hjemmebane. Molde FK ble slått 3-2 hjemme i 6. runde, før Start i 11. runde banket Viking 4-1 og sørget for årets første tap, noe Strømsgodset fulgte opp i runden etter med 3-1 i Drammen. Viking ledet da serien 1 poeng foran Start. Viking kom tilbake på vinnersporet ved å slå Lillestrøm 2-1 hjemme, og Tromsø borte i 14. runde. Kampen etter ventet Rosenborg i Stavanger, men Viking slo trønderlaget 1-0. Viking dro deretter til *rosenes by* for å slå tidligere cupfinale-motstander Molde FK hele 3-0. Etter den 18. runden ledet Stavanger-laget serien med 8 poeng. Da meldte nerver og dårlig spill seg, og Kongsvinger slo Viking i neste kamp. Seriemesterskapet ble dog sikret allerede to runder før slutt, da Viking ledet serien med 7 poeng, selv om Viking tapte hjemme 3-4 for Lyn i samme runde. Men siden lagene bak, Start og Rosenborg spilte uavgjort i deres innbyrdes oppgjør på Lerkendal, ble serien avgjort med tap. Viking avsluttet seierssesongen med å tape for Fyllingen borte og spille uavgjort mot Start hjemme. Viking vant serien 5 poeng foran Rosenborg. Dette var Stavanger-lagets åttende seriemesterskap.

### Norge U-21 landslag

Lennartsson var hovetrener for U21-landslaget med Nils Johan Semb som assistenttrener.

### Lyngby FC

Lennartsson sine tre sesonger resulterte i 4.-plass (95/96), 7.-plass (96/97) og 6.-plass (97/98) i Superligaen. I sitt siste år ble han kåret til årets trener i Danmark.

Mot slutten av karrièren i Lyngby, var han nevnt som en kandidat til trenerjobben for belgiske Standard Liège, og han hadde tidligere vært koblet til Helsingborg og Feyenoord.

### Bristol City

Lennartsson begynte sin karrière i den engelske klubben etter at den hadde klart å klore seg til en plass i Division One, og da John Ward gikk av som manager i oktober 1998 var det Lennartsson sin tur. Lennartsson ble ingen suksess hverken for klubben eller fansen. Allerede etter de to første kampene bar fansen bannere med «Go home, f... swede». Lennartsson sine to første kamper endte med to stygge tap, hhv 5-0 borte for Bradford City og 1-6 hjemme mot Wolwes. City fortsatte med å ikke vinner kamper i januar til og med mars 1999. Bristol City endte på desidert sisteplass og Lennartsson ble sparket i mai 1999, til fordel for Tony Pulis.

### Retur til Viking FK

Lennartsson overtok som trener i 2000 for danske Poul Erik Andreasen. Den første sesongen endte med cup-finalen mot Odd Grenland som Viking tapte 2-1 e.e.o. I serien 2000 endte Viking på 3.-plass bak Lillestrøm SK og 9 poeng bak seriemester Rosenborg.

Sesongen 2001 ble bedre for Lennartsson og Viking FK. I serien 2001 endte Viking igjen på 3.-plass bak Lillestrøm SK og 8 poeng bak seriemester Rosenborg. I cupfinalen gikk det bedre og det endte med finaleplass. Viking hadde slått Bodø/Glimt borte i 3. runde, og Tromsø 1-0 i kvartfinalen, før laget fikk hevnet finaletapet året før ved å slå ut Odd Grenland. Før cup-finalen i 2001 ble Lennartsson regnet for å være en av fotballforbundets kampinspektører sine minst likte trenere på sidelinjen grunnet sin svært "*utagerende oppførsel*". Dette hindret imidlertid ikke Viking og Lennartsson fra å slå Bryne 3-0 i cup-finalen og ta sitt 5. cupmesterskap.

Lennartsson sitt temperament ble igjen godt synlig da han kranglet med Erik Fuglestad på treningsfeltet på grunn av Fuglestad var "pinglete i dueller".

I 1. runde av UEFA-cupen i 2002-03, klarte Viking under Lennartsson å slå ut Chelsea FC med 4-2 i Stavanger, etter å ha tapt 2-1 i London, 5-4 til Viking totalt. Jubelscenene da Viking slo ut Chelsea fra Uefacupen ble så kraftige at han påførte seg selv en strekk. Viking tapte for spanske Celta i 2. runde, etter 3-0 i Spania og 1-1 i Stavanger. Dette uavgjortresultatet ble så Lennartsson sin siste kamp som Vikingtrener, da Lennartsson noe tidligere hadde fått beskjed om at han ikke var "ønsket i klubben lenger". Lennartsson mening om denne avskjeden var: "*Jag ska använda fem ord för att beskriva vad jag känner: Förnedrande. Dålig stil. Helt otroligt. Mer kommer jag inte att säga. Saken är utagerad och jag vill inte bidra till någon debatt. That’s it*".

### Viborg FF

Lennartsson ble hentet inn av danske Viborg FF i 2004 for å redde plassen i dansk superliga. Det klarte han. Viborg vant seks og spilte to ganger uavgjort i de 10 siste kampene. Til slutt endte laget midt på tabellen.

### "lite av varje"

I USA-VM i 1994 var han taktisk rådgiver for det svenske bronselaget. Lennartsson ble også observert som svensk "spion" under fotball-VM i Tyskland i 2006, og han uttalte selv at han drev med "lite av varje". Han hadde i en periode også oppdrag med å følge svenske landslagsspillere i den franske serien.

### Start

8. september 2007 ble det kjent at Lennartsson var blitt valgt som trener for sørlandslaget i et forsøk på å redde klubben fra nedrykk, etter at Stig Inge Bjørnebye trakk seg. Lennartsson ble i første omgang bedt om å trene klubben ut sesongen 2007, og selv omtalte han engasjementet som «brannslukking». Oppholdet ble ikke vellykket og Start rykket ned fra Tippeligaen. Lennartsson fortsatte ikke i sørlandsklubben etter det.

Meritter
--------

### Viking FK

* **Seriemester**: 1991
* **Cupmestere**: 1989, 2001

### Personlige meritter

* Kniksen-prisen, årets trener: 1991 og 2000.
* Årets trener i Danmark: 1998.

Referanser
----------

1. 1 2  orebro-sk.se - ÖSK:s bästa fotbollsmatch någonsin? 01.03.99 Arkivert 27. september 2007 hos Wayback Machine.
2. ↑  «Lennartsson åker med Svennis till VM». Expressen. 31. mars 2010. Arkivert fra originalen 6. juni 2010. Besøkt 20. juni 2010.
3. ↑  orebro-sk.se - klubbhistorien Arkivert 27. september 2007 hos Wayback Machine.
4. ↑  100%fotball- Satser på Semb 15.11.06 Arkivert 31. august 2007 hos Wayback Machine.
5. ↑  lyngby-boldklub.dk – Placeringer 1921 – 2006 Arkivert 27. september 2007 hos Wayback Machine.
6. ↑  aftonbladet.se - Benny Lennartsson aktuell för Standard Liege 28.04.98
7. ↑  theincider.com – BENNY FOR YOUR THOUGHTS Arkivert 29. september 2007 hos Wayback Machine.
8. ↑  vg.no - Benny oppfører seg dårligst 28.10.00
9. ↑  vg.no - Lekte seg til cupgullet 04.11.01
10. ↑  dagbladet.no – Fuglestad kranglet med Benny 28.05.02
11. ↑  BBC - Chelsea apologise for Uefa flop 04.10.02
12. ↑  vg.no - Viking røk ut i Bennys avskjed 14.11.02
13. ↑  aftenposten.no - Starts nye trener er klar. 08.09.07 Arkivert 12. september 2007 hos Wayback Machine.
14. ↑  aftonbladet.se - Sparkad 26.06.02
15. ↑  fotball.fvn.no – Start fikk førstevalget 08.09.07 Arkivert 10. september 2007 hos Wayback Machine.
16. ↑  ikstart.no - Ny trener klar 08.09.07 Arkivert 17. oktober 2012 hos Wayback Machine.
17. ↑  fxt.no - Trenerlegende til Start 08.09.07 Arkivert 11. september 2007 hos Wayback Machine.
18. ↑  vg.no - Benny tar over Start 08.09.07
19. ↑  vg.no - Jeg er vel en slags brannslukker 09.09.07
20. ↑  aftonbladet.se – Grattis… 19.04.03

Eksterne lenker
---------------

* (en) Benny Lennartsson – Olympedia Rediger på Wikidata

* (en) Benny Lennartsson – WorldFootball.net Rediger på Wikidata
* Nettavisen
* Nifs.no - norsk og internasjonal fotballstatistikk

| * v
* d
* r
Årets trener – Kniksenprisen (1990–2013), Gullballen (2014–2015) |
| --- |
| 
* 1990: N.A. Eggen
* 1991: B. Lennartsson
* 1992: P. Brogeland
* 1993: T. Sollied
* 1994: N.A. Eggen
* 1995: N.A. Eggen
* 1996: N.A. Eggen
* 1997: D.V. Kristoffersen
* 1998: T. Sollied
* 1999: N.A. Eggen
* 2000: B. Lennartsson
* 2001: A. Erlandsen
* 2002: S. Fladmark
* 2003: Ø. Gåre
* 2004: S. Solbakken
* 2005: T. Nordlie
* 2006: K. Tørum
* 2007: M.I. Mjelde
* 2008: J. Jönsson og G. Nordby
* 2009: E. Hamrén
* 2010: J. Grindhaug
* 2011: O.G. Solskjær
* 2012: O.G. Solskjær
* 2013: R. Deila
* 2014: T. O. Skullerud
* 2015: B. Bradley
* 2016: L.A. Nilsen

 |  |

| * v
* d
* r
Trenere for Viking Fotballklubb |
| --- |
| Hovedtrenere | 
* R. Andersen (1946)
* Jensen (1947–49)
* Gutkas (1950)
* Stensland (1951–52)
* Monsen (1953–54)
* Danielsen (1955)
* Monsen (1956–57)
* Danielsen & Opsahl (1958–59)
* S. Andersen & Opsahl (1960)
* Jespersen (1961)
* Monsen (1962–63)
* Kvammen (1964)
* Monsen (1965)
* S. Andersen & Ellingsen (1966)
* S. Andersen (1967–70)
* Schou-Andreassen (1971–72)
* S. Andersen (1973)
* Williams (1974)
* Nilsen (1975)
* Knutsen (1976)
* Kvia & Johannessen (1977)
* Knapp (1978–81)
* Schou-Andreassen (1982)
* Morisbak (1983)
* Blunt (1984)
* Kvia (1984)
* Foulkes (1985)
* S. Andersen (1985)
* Kvia (1986–87)
* Schou-Andreassen (1987)
* Lennartsson (1988–91)
* Økland (1992)
* Berntsen (1992–95)
* Andreasen (1996–99)
* Lennartsson (2000–02)
* Olsen (2003–04)
* Berntsen (2004)
* Hodgson (2004–05)
* Prahl (2006)
* Nordlie (2006)
* Rösler (2007–09)
* Hareide (2010–12)
* Jonevret (2012–16)
* Burchnall (2016–17)
* Berntsen (2018–

 |


| * v
* d
* r
IK Start – Hovedtrenere |
| --- |
| 
* Johannessen (1954–1955)
* Hertzberg (1956)
* Johannessen (1957)
* Hertzberg (1958–1960)
* Johannessen (1961)
* Winther (1962)
* Olsen (1963–1964)
* Bøe (1965)
* Hertzberg (1966)
* Johannessen (1967)
* Pettersen (1968–1969)
* Durspekt (1970)
* Johannessen (1971–1974)
* Fossen (1975–1977)
* Johannessen (1978–1981)
* Hammerø (1982)
* E. R. Pedersen (1982–1984)
* Johannessen (1985)
* Green (1986–1987)
* Johannessen (1987–1989)
* Skistad (1990–1994)
* E. R. Pedersen (1995)
* Skistad (1995)
* Perryman (1995)
* Moen (1996)
* Johannessen (1996)
* T. Pedersen (1997–1998)
* Halvorsen (1999–2002)
* Thordarson (2002)
* Wiggen (2003)
* Nordlie (2004–2006)
* Bjørnebye (2006–2007)
* Lennartsson (2007)
* Sandstø (2008)
* Tørum (2009–2011)
* Mjelde (2011–2015)
* Borgersen (2015)
* S. Pedersen (2016–2017)
* Mick Priest (2017)
* Mark Dempsey (2018)
* Kjetil Rekdal (2018–2019)
* Jóhannes Harðarson (2019–2021)
* Sindre Tjelmeland (2021–

 |